OpenLLM-France/wikimedia huggingface dataset:
# Txofreko zezen plaza

Txofreko zezen plaza Donostiako antzinako zezen plaza izan zen, gaur egun desagertua dagoena.

## Historia

1903an eraiki zen Txofre muinoaren gainean, gaur egun Txofre plaza dagoen lekuan. Urte hartako abuztuaren 9an inauguratu zen zezenketa batekin.
Hurrengo urtean, bertan gehien oroitzen den gertareretako bat izan zen, César tigrearen zezenketa, zeinean pertsona bat hil zen (zenbait zauritu), eta tigrea eta zezen bat ere hil zituzten.
1973an izan zen azken zezenketa bertan, eta eraikina (eta hura zegoen muinoa ere) 1974an eraitsi zuten, Gros auzoa berritzeko hirigintza proiektu baten barruan.

## Erreferentziak

* 1 2 «Plazas de San Sebastián [La mayor wiki taurina»] www.portaltaurino.net (Noiz kontsultatua: 2023-08-28).
* ↑ Irazustabarrena, Nagore. (2015-07-26). «Zezena, tigrea eta benetako basapiztiak» Argia (Noiz kontsultatua: 2023-08-28).
* ↑ (Gaztelaniaz) Gurpegui, Mikel G.. (2023-04-14). «1973 | ¿Ubicar juntos los recambios del Chofre y Atocha?» El Diario Vasco (Noiz kontsultatua: 2023-08-28).

## Kanpo estekak

* Datuak: Q65216560
* Multimedia: Plaza de toros del Chofre / Q65216560
# Tilișca

Tilișca Errumaniako udalerri bat da, Sibiu konderrian. 1.351 biztanle ditu, 52,77 kilometro koadroko azaleran banatuta.

## Herriak

Udalerrian honako herriak daude:
Tilișca $^{(en)}$ Rod $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5064971
* Multimedia: Tilișca, Sibiu / Q5064971
# Till (filma)

Till 2022ko Chinonye Chukwu nigeriar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Mamie Till Mobleyren justizia bilaketa etengabearen benetako istorioa kontatzen du filmak. 1955ean, Mississippin lehengusuak bisitatzen ari zela hil zuten haren 14 urteko semea, Emmett Till. Mamieren borroka bihurtutako dolu bidaia hunkigarrian, ama batek mundua aldatzeko duen boterea ikusiko da.

## Aktoreak

* Danielle Deadwyler: Mamie Till
* Jalyn Hall: Emmett Till
* Frankie Faison: John Carthan
* Haley Bennett: Carolyn Bryant
* Whoopi Goldberg: Alma Carthan
* Jayme Lawson: Myrlie Evers
* Tosin Cole: Medgar Evers
* Kevin Carroll: Rayfield Mooty
* Sean Patrick Thomas: Gene Mobley
* John Douglas Thompson: Moses Wright
* Roger Guenveur Smith: T. R. M. Howard
* Sean Michael Weber: Roy Bryant

## Erreferentziak

* ↑ «Till» Berria 2023-02-18 CC BY-SA 4.0 lizentziapean.

## Kanpo estekak

* Datuak: Q108532414
* Multimedia: Till (film) / Q108532414
# Till Eulenspiegelen barrabaskeria dibertigarrak

Till Eulenspiegelen barrabaskeria dibertigarriak Richard Strauss konposatzaile eta musikari alemaniarrak 1894 eta 1895 artean idatzi zuen olerki sinfoniko bat da. Bertan Till Eulenspiegel izeneko laborariaren zoritxarrak eta bihurrikeriak kontatzen dira. Till Eulenspiegel errepresentatzen duten bi gaietatik batetaz, tronpa arduratzen da. Besteaz, berriz, klarinetea. Tronpak jotzen duen gaia, bizia da, puntu goreneraino luzatua, ondoren, beherantz erortzeko, hiru nota luze eta indartsuetan, progresiboki beherago doazenetan amaitzeko. Klarinetearena, artifiziala eta zalameroa da, tranpati bat idorokitzen duena, hobea egiten duena.

## Instrumentazioa

Musikalan hau, honak orkestra honentzat idatzia dago: piccolo 1, 3 zehar txirula, 3 oboe, korno ingeles 1, 3 klarinete re eta si bemolean, klarinete baxu 1 si bemolean, 3 fagot, kontrafagot 1, 4 tronpa fa eta mian, 4 tronpa rean (ad libitum), 3 tronpeta fa eta doan, 3 tronpeta rean (ad libitum), 3 tronboi, tuba 1, tinbalak, triangelua, txindatak, bonboa, danbor erredoblantea, karraka eta kordentzat.

## Kanpo estekak

* Datuak: Q740088
# Till glädje

Till glädje (euskaraz: «Zoriontasunera») 1950eko Ingmar Bergman suediar zinema zuzendari eta gidoigileak zuzendu eta idatzitako drama film bat da. Maj-Britt Nilsson, Stig Olin eta Birger Malmsten aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Stig (Stig Olin) eta Martha (Maj-Britt Nilsson) Suediako Orkestran elkarrekin batera jotzen duten bi biolinjolez osatutako bikotea dira. Biak ezkondu baina Stigen handigura eta harrokeria neurrigabeak izango dira. Bikote bizimoduan topatutako liskarrek eta Stigek senar baten ardurak bere solista ibilbidearekin bat egiteko dituen zailtasunen ondorioz, izaera ozpinduko zaio. Aspaldiko laguna duen Mikael Bro (John Ekman) eroskoarekin berrelkartuko da, honek eta bere emaztea den Nellyk (Margit Carlqvist) beti sesioan eta eztabaidan dagoen bikote ezegonkorra osatzen dute.

## Aktoreak

* Maj-Britt Nilsson: Marta Olsson
* Stig Olin: Stig Eriksson
* Birger Malmsten: Marcel
* John Ekman: Mikael Bro
* Margit Carlqvist: Nelly Bro
* Victor Sjöström: Sönderby

## Kanpo estekak

* Till glädje filmaren eszena ikusgai ingelesezko azpitituluekin (Suedieraz) (Ingelesez)
* Till glädje filmaren IMDBko fitxa irakurgai (Ingelesez)
* Datuak: Q463907
* Multimedia: Till glädje / Q463907
# Till the World Ends

Till the World Ends Britney Spears abeslari estatubatuarraren abesti bat da. Dr. Luke, Max Martin eta Billboard sortua, 2011. urtearen Martxoaren argitaratu zen munduan zehar, Femme Fatale albumeko bigarren abesti bezala.

## Kanpo estekak

* Till the World Ends (Official Video) Youtube
# Till Eulenspiegel

Till Eulenspiegel Herbehereetako eta Alemaniako folkloreko pertsonaia bat da. Tradizioaren arabera, Kneitlingerren jaioko zen Brunswickeko dukerrian, 1300. urtean, eta Möllnen hilko zen, 1350. urtean. Erromatar Germaniar Inperio Santutik bidaiatu zuen, Alemaniako iparraldetik batipat, baina baita Herbehereetatik, Bohemiatik eta Italiatik ere.
Tillen historiak, dibertsioaren maitale bezala, lotsagabea eta mundu guztiaren kontura barre egiteko prest azaltzen du. Batzuetan, ezer ez duela ulertzen sinestarazten dio jendeari, gezurrezko itxurak hartuz, adibidez, hitz egiten dionaren kontura barre egiteko.
Till Eulenspiegelen pertsonaiak, hainbat lan inspiratu zituen:
* 1510ean, bere abenturak kontatzen zituen liburu bat argitaratua izan zen. Egile jakinik gabeko idazlana da. Batzuetan, liburu honen autoretza, Hermann Boteri ematen zaio. Alemaniera garaian idatzita dago, baina, hitz joko batzuek behe alemanieran idatziko bertsio batean oinarritzen dela idorokitzen dute
* Johann Fischartek (1545-1589) Tillen gesta hizneurtuzko idazlan batean kontatu zuen.
* Charles de Coster idazle belgiarrak La lègende et les aventures heroïques, joyeuses, et glorieuses d´Ulenspiegel et de Lamme Goedzak argitaratu zuen 1867an. Idazleak, Till flandriar egiten du, Damme herrian jaioa, eta XVI. mendean bizitzen. Eleberri hontan, Tillek bere bufoi kontuak amaitutzat ematen ditu gerlari gisa, bere herria espainiarren domeinutik askatzera joateko. Baita erlijio tolerantziaren alde egiteko ere.
* Gerhart Hauptmann idazle alemaniarrak, 1927an, Till protagonista nagusitzat duen olerki eztenkari bat idatzi zuen, Till Eulenspiegel izenekoa, hain zuzen ere.
* Tillen istorioaren umeentzako bertsioen artean, Lisbeth Wergerrek idatzitako marrazkidun liburu bat gogoratu behar da
* Azkenik, Richard Straussek 1895. urtean idazten amaitu zuen olerki sinfonikoa gogoratu behar da, "Till Eulenspiegelen barrabaskeria dibertigarriak" izenburu duelarik.

## Kanpo estekak

* Datuak: Q164083
* Multimedia: Till Eulenspiegel / Q164083
# Urre-koloreko gorosti

Urre-koloreko gorostia (Ilex aquifolium Aureomarginata) Aquifoliaceae familiako eta ilex generoko zuhaixka edo zuhaitz txiki dioikoa da, 15 m-rainokoa.
Urre-koloreko gorostia eme zuhaixka da.

## Deskribapena

Tamaina handiko zuhaixka, tente eta trinkoa. Bigarren mailako adarrak zertxobait okertuak izan daitezke.
Altuera 5 m eta 8 m artekoa da eta zabalera 3 m eta 4 m artekoa. Hazkundea oso motela da, eta horrek heskai eta heskai baxuetan landatzeko aukera ematen du.
Hostotza iraunkorra da, txandakakoa, arantzatsua eta luzea 3-8 cm. Kolore berde distiratsua du, eta ertzetan zuriz eta krema horiz nabarra da. Kolore gorri distiratsuko baia asko sortzen ditu.
Loraldia maiatzean eta ekainean agertzen da, dioikoki. Lore emeak zuriak dira, estigma, lorezil eta 4 petalo dituztenak; lore arrak estigmarik eta obariorik gabeak dira. Fruktifikazio-aldia urritik abendura bitartekoa da.
Fruituak kolore gorri distiratsukoak dira, eta zuhaixkan egoten dira luzaroan.
Lurra heze egon badaiteke, landaketan erdi itzala eta eguzkitsua jarri behar da. Ez dira oso zorrotzak lurzoru motarentzat.

## Kanpo estekak

* Datuak: Q105936575
# Urratxa (leizea)

Urratxa edo Lapurzulo historiaurreko aztarnategia da, Orozkoko Zastegin dagoena. Gorbeian, Usotagieta mendiaren hegoaldeko magalean, kokaturik, aziliar aldiko aztarnak ditu.

## Erreferentziak

* ↑ Auñamendi Eusko Entziklopedia. Lapurzulo. .

## Kanpo estekak

* Datuak: Q16519174
* Multimedia: Urratxa / Q16519174
# Urray

Urray, Eskoziako gaeleraz: Urrath, Eskoziako ipar-ekialdeko kostaldeko herri sakanabatu eta parrokia bat da, Highland eskualdeko Ross eta Cromarty barrutian.

## Kanpo estekak

* Datuak: Q13157939
# Udaberri

Udaberria zona epeletako lau urtaroetako bat da, negu eta udaren artekoa. Astronomian udaberriko ekinozioarekin (martxoaren 20aren eta 21aren artean ipar hemisferioan eta irailaren 22 eta 23aren artean hego hemisferioan) hasten da, eta udako solstizioarekin (ekainaren 21a inguruan ipar hemisferioan eta abenduaren 21a inguruan hego hemisferioan) amaitzen da. Meteorologian (eta orokorrean) udaberriak ipar hemisferioan martxo, apiril eta maiatz osoak barne hartzen ditu, eta hego hemisferioan, berriz, irail, urri eta azaroa.
Udan bezala, Lurreko ekliptikaren laprantasuna eguzkiranzkoa da: egunek 12 ordubete edo gehiago irauten dute eta azkar luzatzen dira (batez ere latitude garaietan). Hemisferioa nabari epeltzen hasten da, eta landare berriak hazten. Elurra (baldin badago) urtzen hasten da, eta horren ondorioz, ibaien emaria emendatzen da. Loredun landare gehienak urtaro horretan loratzen dira, oraindik elurretan diren zelai gainean hasitako segida luzean, udaren hasiera arte. Elur bako lurraldeetan, "udaberria "urte epelagoetan otsailean hasten da inoiz. Lurralde subtropikaletan ez dago ezberdintasun handirik eta tropikaletan, bat ere ez. Lurralde subartikoetan, maiatz edo ekainera arte ez da “udaberria” heltzen, eta abendura arte, kanpoaldeko Antartikoan.
Eguraldi arriskutsua nagusiki urtaro horretan gertatzen da: aire epela latitude baxuetatik inbaditzen hasi, eta poloetako lurraldeetatiko aire hotza oraindik bultzatzen da. Udaberrian uholdeak ohikoak dira mendialdeetan eta haien inguruetan elurraren urtzearen ondorioz, sarritan euri epelek azkartua.
Udaberria hazte eta berritzeko garaia dela jotzen da: landare eta animaliak jaiozen dira eta bizitzaren zikloa berriro hasten da. Maitasun eta gaztetasunaren garaitzat ere hartzen da.

## Udaberria artean

Antzinako Erroman, Flora jainkosak udaberria pertsonifikatzen zuen. Ikuspegi poetiko hori Pizkundean berriro hartu islatu zuten arte guztietan: olerkigintzan, margolaritzan (Botticelli-ren Udaberriaren alegoria ospetsua), eskulturgintzan (Bouchardon-en “Udaberria” baxuerliebea) eta musikan (Vivaldi-ren “Lau urtaroak”-eko “Udaberria”)
* Botticelliren Udaberria
* Giuseppe Arcimboldoren Udaberria
* John Collierren Ginebra, maiatzeko erregina
* Franz von Stucken Udaberria

## Kanpo estekak

* Datuak: Q1312
* Multimedia: Spring / Q1312
# Udaberri-lore goiztiar

Udaberri-lore goiztiar edo Sanjose-lore goiztiar (Primula vulgaris) Primulazeo familiako landare loreduna da, jatorriz Europa hego eta mendebaldekoa (Faroe Uharte eta Norvegiatik Portugalera eta ekialderantz Alemania, Ukraina, Krimea eta Balkanetaraino), Afrika ipar-mendebaldekoa (Aljeria) eta Asia hego-mendebaldekoa (Turkiatik Iranera).

## Deskribapena

10-30 cm arteko altuera hartzen duen landare bizikorra da. Hosto erroseta bat dauka eta habitat egokietan gutxi gorabehera hostoiraunkorra da.
Hostoak 5-25 cm luze dira eta 2-6 cm zabal. 2-4 cm-ko diametroa duten usain gozoko loreak ditu. Loreak hori argiak izan ohi dira, baina aldaera zuri eta arrosak ohikoak dira naturan.

## Erreferentziak

* ↑ (Ingelesez) Flora europaea: Primula vulgaris. (Noiz kontsultatua: 2018-03-11).
* ↑ (Ingelesez) «Primula vulgaris» Germplasm Resources Information Network (Noiz kontsultatua: 2018-03-11).

## Kanpo estekak

* Datuak: Q159537
* Multimedia: Primula vulgaris / Q159537
* Espezieak: Primula vulgaris
# Udaberri 2024 plana

Udaberri 2024 plana Eusko Jaurlaritzak Euskadiko eskoletan Euskal Herriko hurbileko historia kontatzeko egitasmoa da.
2021eko irailan Eusko Jaurlaritzak bizikidetza, giza eskubide eta aniztasunaren alorrean Udaberri 2024 izeneko plana onartu zuen. Egitasmoak iraganaren, batez ere ETAren, "gogoeta kritikoa" eskatu zuen eta espresuki aipatu eta gaitzetsi zituen presoei egindako 'ongietorriak', "indarkeriaren kultura politikoaren gorespen sinbolikoa eta biktimen bidegabekeria eta birbiktimazioa" omen zirelako.
Beatriz Artolazabal Berdintasun, Justizia eta Gizarte Politiketako sailburuak aurkeztu zuen behin betiko plana, gobernu bilerak onartu ostean.
Sailburuaren esanetan, "asko landutako" plana zen. Azaldu zuenez, Terrorismoaren Biktimen Partaidetzarako Euskal Kontseiluko ordezkarien ekarpenak jaso zituzten, baita giza eskubideen alorrean aritzen ziren erakundeena ere. Horrez gain, bilerak egin zituzten Legebiltzarreko talde politikoekin, hedabideekin, beste erakunde batzuekin eta unibertsitateko pertsona garrantzitsuekin eta terrorismoaren biktimekin.
Behin betiko egitasmoa jaso zituzten berrikuntzen artean, kapitulu bat gehitu da, "Hurbileko testuingurua. Euskadi 2021: aukera-leihoa" izenekoa. Bertan ETAren amaierak "garai berria, agertoki berria, erronka berria" ireki zuela aipatzen da, aniztasunean elkarrekin bizitzeko. Dena dela, ohartarazten da "gainditu gabeko hainbat gai" daudela: "Itxaropenezko begirada hori kezkaz beterikoa bihurtzen da gure inguruan indarkeriazko adierazpenak, intoleranteak edo sektarioak ikusten ditugunean". Hori aipatzen ziren, hain justu, presoei egindako 'ongietorriak'.
Dokumentuak "iraganaren begirada kritikoa" eskatu du, eta "ETAren terrorismoa eta indarkeria erabili, justifikatu eta testuinguru batean jarri zuten horiek interpelatu" behar zirela azpimarratzen zuen. Horren ildoan, "jarrera berria" galdegin die "mende erdi honetan terrorismoaren eta indarkeriaren alorrean erantzukizun zuzena edo zeharkakoa izan duten horiei".
"Neguaren amaierak eta egunsenti berri batek aitorpen etiko, politiko eta demokratikoa eskatzen dute: bidegabea izan zen", azpimarratu du sailburuak Udaberri hitzaren esanahiari erreferentzia eginez.
Etorkizunari begira, planak gazteak jarri zituen bizikidetzaren erdigunean. "Indarkeriaren eta haren ondorioen esperientzia traumatikoa zuzenean bizi izan ez duena. "Bizikidetzari buruzko hausnarketak eta eztabaidak ezin dute izan eta ez dute izan behar indarkeriaren zikloko belaunaldien monopolioa", esan zuen Artolazabalek.

## Erreferentziak

* ↑ https://www.eitb.eus/eu/albisteak/politika/osoa/8329491/jaurlaritzak-ongietorriak-espresuki-gaitzetsi-ditu-bizikidetza-plan-berrian/
# Udaberri Saria

    Ez nahasi Udaberriko Klasikoarekin.
Udaberri Saria apirilean urtero Zornotzan jokatzen den txirrindularitza lasterketa da, Amorebieta Txirrindulari Elkarteak antolatuta, Euskaldun Txapelketarako baliagarria da. 23 urtez azpiko eta elite mailako txirrindulariek har dezakete parte.
Proba hau, beste bi mailatan ere lehiatzen da: juniorrak (19 urtez azpikoak) eta kadetak (17 urtez azpikoak).

## Palmaresa (1998tik aurrera)

| Urtea | Garailea | Bigarrena | Hirugarrena |
| 1998 | Eduardo González González | Josu Silloniz | Iván Martínez Agirre |
| 1999 | José Iván Gutiérrez | Xavier Florencio | Samuel Sánchez |
| 2000 | Adolfo García Quesada | David Herrero | Jaume Rovira |
| 2001 | Jonathan González | Koldo Fernandez de Larrea | Alberto Rodríguez |
| 2002 | Daniel Casado | José Miguel García | Luis Roberto Álvarez |
| 2003 | Igor Anton | Jorge Bascones | Jon Arana |
| 2004 | Óscar García-Casarrubios | Eladio Sánchez | Luis Enrique Puertas |
| 2005 | Andoni Lafuente | Raúl Santamarta | Beñat Intxausti |
| 2006 | Javier Aramendia | Jonathan Castroviejo | Delio Fernández |
| 2007 | Salvador Guardiola | Gorka Izagirre | Adrián Legasa |
| 2008 | Enrique Sanz | Markel Anton | Unai Iparragirre |
| 2009 | Eric Pedrosa | Jesús Ezquerra | Marcos Miguel |
| 2010 | Omar Fraile | Igor Merino | Jon Larrinaga |
| 2011 | Carlos Barbero | Alberto Guinea | Rubén Fernández Andújar |
| 2012 | Miguel Ángel Benito | Paul Usabel | Alain González Estíbalez |
| 2013 | Miguel Ángel Benito | Alain González Estíbalez | Agustín Moreira |
| 2014 | Miguel Ángel Aguilera | Xabier Goikoetxea | Elías Vega |
| 2015 | Asier Unanue | Alex Aranburu | Héctor Carretero |
| 2016 | Dorian Aramendi | Mikel Alonso | Antonio Jesús Soto |
| 2017 | Xavier Cañellas | Dzmitry Zhyhunou | Onditz Urruzmendi |
| 2018 | Xavier Cañellas | Pablo Alonso | Javier Gil |
| 2019 | Andoni López de Abetxuko | Luciano Martínez | Pau Miquel |
| 2020 | ez zen jokatu |
| 2021 | Mikel Retegi | Vicente Hernáiz | Igor Arrieta |
| 2022 | Hugo Aznar | Xabier Berasategi | Endika Balza de Vallejo |
| 2023 | Hugo de la Calle | Unai Zubeldia | Iker Mintegi |
| 2024 | Sergio Trueba | Mikel Unzilla | Ander Ganzabal |

## Erreferentziak

* ↑ Torneo Lehendakari: Victoria de Aguilera en el Premio Primavera
* ↑ 2016ko Udaberri Saria
* ↑ Premio Primavera sub-23: López de Abetxuko en Amorebieta
* ↑ Mikel Retegi nafarra nagusitu zen atzo Amorebieta Klasikoan
* ↑ Lizarte taldeko Hugo Aznar nagusi Zornotzako Udaberri Klasikoan
* ↑ Hugo de la Calle (Caja Rural-Alea) se estrena en la Klasika Primavera de Amorebieta
* ↑ (Gaztelaniaz) «Sergio Trueba (Gomur-Cantabria Infinita) vuelve a sonreír en Amorebieta» elpeloton.net 2024/03/31..

## Kanpo estekak

* Amorebieta Txirrindulari Elkartearen webgune ofiziala
* Datuak: Q55599168
# Udaberri eta Udazkenen garaia

Txinako historiografian, Udaberri eta Udazkenen garaia (txinera tradizionalez: 春秋時代; txinera sinplifikatuz: 春秋时代; pinyinez: Chūn qiū shí dài; Wade–Giles: Ch'un$^1$ ch'iu$^1$ shih$^2$ tai$^4$), k.a. 771n hasitako aroa izan zen, k.a. 479an Erresuma Borrokalarien garaia hasi arte iraun zuena. Aroaren izena, Chūnqiū edo Udaberri eta Udazkenen Urtekariak izeneko testutik dator, askoren ustez Konfuzioarena dena. Udaberri eta Udazkenen garaiaren amaiera data eztabaidagai dago. Sarri, k.a. 476. urtea aipatzen dute, Udaberri eta Udazkenen garaiko kronologiari jarraituz, baina, beste batzuetan, k.a. 403a hobesten dute, hau da, Jin estatuaren hiruketa data. Hasiera, berriz, zehatzagoa da: tribu nomadek mendebaldeko Zhou dinastiaren hiriburua arpilatu zutenekoa. Harrezkero, Zhou dinastiako enperadoreek bere boterea galdu zuten nobleziaren mesederako. Mark Lewisen esanetan, garai hau «hiri-estatuen aroa» izan zen, noiz familia edo jia batek bere hiria gobernatzen zuen.

## Erreferentziak

* ↑ Cotterell, Arthur. (2010). Asia, a Concise History. Singapor: John Wiley & Sons ISBN 978-0-470-82959-2..
* ↑ Zhou, Yiqun. (2010). Festivals, Feasts, and Gender Relations in Ancient China and Greece. Cambridge University Press, 16 or. ISBN 9781139490405..

## Ikus, gainera

* Txinako historia

## Kanpo estekak

* Datuak: Q185047
* Multimedia: Spring and Autumn Period / Q185047
# Torregrotta

Torregrotta Italiako udalerri bat da. Messinako probintzian kokatuta dago, Sizilia eskualdean. 7.259 biztanle ditu, 4,13 kilometro koadroko azaleran banatuta.

## Mugakideak

Torregrottak honako udalerri hauekin egiten du muga:
Monforte San Giorgio Roccavaldina Valdina

## Kanpo estekak

* Datuak: Q494798
* Multimedia: Torregrotta / Q494798
# Torrejón de Ardoz

Torrejón de Ardoz Madrilgo Erkidegoko udalerria da, erkidegoaren erdialdean kokatua. 32,49 km²-ko azalera du eta 2015eko erroldaren arabera, 126.934 biztanle zituen.

## Mugakideak

Torrejón de Ardozen udalerri mugakideak honakoak dira: ipar-mendebaldean Paracuellos del Jarama, iparraldean Ajalvir, ipar-ekialdean Daganzo de Arriba, mendebaldean eta hego-mendebaldean San Fernando de Henares, eta ekialdean eta hego-ekialdean Alcalá de Henares.

## Klima

Datu klimatikoak (Torrejon de Ardozeko basea) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 9 | 11 | 15 | 17 | 23 | 27 | 31 | 31 | 26 | 19 | 12 | 9 | 19.2 |
| Batez besteko tenperatura minimoa (°C) | 1 | 1 | 4 | 5 | 9 | 13 | 16 | 15 | 13 | 8 | 3 | 1 | 7.4 |
| Pilatutako prezipitazioa (mm) | 38 | 51 | 30 | 38 | 36 | 25 | 10 | 10 | 33 | 61 | 71 | 53 | 457.2 |
| Iturria: Weatherbase ||||||||||||||

## Politika
### Alkateak
### Udal-hauteskundeak

* 1979: PSOEk 12 zinegotzi; PCEk 7; UCDk 4; Candidatura Independienteak 2.
* 1983: PSOEk 17 zinegotzi; APk 5; PCEk 3.
* 1987: PSOEk 11 zinegotzi; CDSk 5; IUk 4; APk 4; Partido de los Trabajadores de España, 1.
* 1991: PSOEk 9 zinegotzi; PPk 8; IUk 5; Grupo Independiente de Torrejón, 3.
* 1995: PPk 11 zinegotzi; PSOEk 7; IUk 6; Unidad Ciudadanak 1.
* 1999: PSOEk 10 zinegotzi; PPk 7; PADEk 4; IUk 2; Unidad Ciudadanak 2.
* 2003: PSOEk 12 zinegotzi; PPk 9; IUk 2; PADEk 2; Unidad Ciudadanak 2.
* 2007: PPk 14 zinegotzi; PSOEk 12; IUk 1.

## Argazkiak

* Torrejonen dagoen aire base militarra.
* Plaza Nagusia edo Plaza Mayor
* Europa parkean dagoen Eiffel dorrearen kopia.
* Udaletxea
* Plaza Nagusia neguan.

## Torrejondar ezagunak

* Alicia Rozas, aktorea.
* Carlos Solano, abeslaria eta aktorea.
* El Chojin, rap abeslaria.
* Esmeralda Moya, modeloa eta aktorea.
* Francisco Salmerón, Gorteen presidentea eta Itsasoz Haraindiko ministroa Espainiako Lehenengo Errepublikan zehar.
* Frank T, rap abeslari eta ekoizlea.
* Javier Mejias, txirrindularia.
* Miguel Angel Julian, musikaria.
* Mike Hansen, saskibaloilaria.
* Jorge Garbajosa, saskibaloilaria.
* José María Gutiérrez Hernández, Guti, futbolaria.
* José Antonio Paraíso, saskibaloilaria.
* Nuria Fernández, atleta.
* Kultama, rap abeslaria.
* Nika, pop-rock abeslaria.
* Pilar Rubio, telebistako aurkezlea.
* Roberto Benito, historialari eta kazetaria.
* Sonia Abejón, gimnasta erritmikoa.
* Shogun XL, rap abeslaria.
* Sr. T.Cee, rap abeslari eta ekoizlea.
* Zarman, rap abeslaria.

## Hiri senidetuak

* Boyeros (Kuba)
* Condega (NIC)
* Bir Ganduz (ESH)

## Ikus, gainera

* Madrilgo udalerrien zerrenda

## Erreferentziak

* ↑ Weatherbase: Historical Weather for Torrejon de Ardoz, Spain. Weatherbase. Retrieved on November 24, 2011.

## Kanpo estekak

* (Gaztelaniaz) Torrejón de Ardozko udalaren webgunea
* Datuak: Q489839
* Multimedia: Torrejón de Ardoz / Q489839
# Torrejoncillo

Torrejoncillo Cáceresko probintziako udalerria da. Coriatik 12 kilometrora dago. 2008ko erroldaren arabera 3.337 biztanle zituen 94,54 km²-ko azaleran.

## Kanpo estekak

* Datuak: Q521090
* Multimedia: Torrejoncillo / Q521090
# Torrejoncillo del Rey

Torrejoncillo del Rey Cuencako udalerria da, La Alcarria eskualdean dagoena.
2009ko urtarrilaren 1eko erroldaren arabera 597 biztanle zituen.

## Ikus, gainera

* Cuencako udalerrien zerrenda

## Kanpo estekak

* Datuak: Q773294
* Multimedia: Torrejoncillo del Rey / Q773294
# Torrejón de Velasco

Torrejón de Velasco Madrilgo Erkidegoko udalerria da, Comarca Sur eskualdean dagoena.
2009ko urtarrilaren 1eko erroldaren arabera 4.049 biztanle zituen.

## Ikus, gainera

* Madrilgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q919911
* Multimedia: Torrejón de Velasco / Q919911
# Torrejón de la Calzada

Torrejón de la Calzada Madrilgo Erkidegoko udalerria da, Comarca Sur eskualdean dagoena.
2009ko urtarrilaren 1eko erroldaren arabera 6.701 biztanle zituen.

## Ikus, gainera

* Madrilgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q960213
* Multimedia: Torrejón de la Calzada / Q960213
# Torrehermosa

Torrehermosa (aragoieraz Torre Fermosa) Zaragozako probintziako udalerria da, Aragoin, Espainia. 2008an 89 biztanle zituen 21,07 kilometro koadroko azaleran. Calatayudeko Erkidegoan dago.

## Kanpo estekak

* Datuak: Q663442
* Multimedia: Torrehermosa / Q663442
# Torreiglesias

Torreiglesias Segoviako udalerria da, Comarca de Segovia eskualdean dagoena.
2009ko urtarrilaren 1eko erroldaren arabera 356 biztanle zituen.

## Ikus, gainera

* Segoviako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1938324
* Multimedia: Torreiglesias / Q1938324